***Výbor***

***Národnej rady Slovenskej republiky***

***pre pôdohospodárstvo a životné prostredie***

68. schôdza výboru

CRD:1269/2019

**298**

**U z n e s e n i e**

**Výboru Národnej rady Slovenskej republiky**

**pre pôdohospodárstvo a životné prostredie**

**z 4. septembra 2019**

k vládnemu návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov (tlač 1522)

**Výbor Národnej rady Slovenskej republiky**

**pre pôdohospodárstvo a životné prostredie**

**A. s ú h l a s í**

s vládnym návrhom zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov (tlač 1522) s týmito pripomienkami:

1. **K čl. I**

V čl. I, bode 3, § 2 písm. i) sa za slovo „alebo“ vkladá slovo „iného“.

Ide o legislatívno-technickú úpravu, ktorou sa spresňuje právny text. Dohoda o Európskom hospodárskom priestore zahŕňa členské štáty Európskej únie a ďalšie štáty Dohody o Európskom hospodárskom priestore.

**2. K čl. I**

V čl. I sa za bod 4 vkladá nový bod 5, ktorý znie:

„5. V § 3 ods. 2 písm. i) sa slovo „schémy“ nahrádza slovami „systému obchodovania“.

Nasledujúce body sa primerane prečíslujú.

Toto ustanovenie nadobúda účinnosť rovnako ako ustanovenie čl. I bod 32, čo sa premietne do ustanovenia o účinnosti.

Legislatívno-technická úprava, ktorou sa reaguje na všeobecnú zámenu pojmu „schéma obchodovania“ za pojem „systém obchodovania“ v čl. I bode 32 návrhu zákona.

**3. K čl. I bod 9**

V novelizačnom bode 9 (§ 9 ods. 1) sa vypúšťajú slová „do 30. septembra 2019“.

Úprava textu sa navrhuje z dôvodu úpravy termínu účinnosti zákona.

**4. K čl. I**

V čl. I sa za bod 11 vkladá nový bod 12, ktorý znie:

„ 12. V § 17 ods. 5 sa slová „§ 26 ods. 1 písm. n)“ nahrádzajú slovami „§ 26 ods. 1 písm. m)“ a slová „§ 26 ods. 1 písm. t)“ sa nahrádzajú slovami „§ 26 ods. 1 písm. s)“.

Nasledujúce body sa primerane prečíslujú.

Toto ustanovenie nadobúda účinnosť rovnako ako ustanovenie čl. I bod 23, čo sa premietne do ustanovenia o účinnosti.

Legislatívno-technická pripomienka, ktorou sa reaguje na vypustenie písmena e) v § 26 ods. 1 a následné preznačenie písmen v danom odseku (čl. I bod 23 návrhu).

**5. K čl. I**

V čl. I sa za bod 24 vkladá nový bod 25, ktorý znie:

„25. V § 26 ods. 1 písm. r) sa slová „§ 18 ods. 13“ nahrádzajú slovami „§ 18 ods. 11“.

Nasledujúce body sa primerane prečíslujú.

Toto ustanovenie nadobúda účinnosť rovnako ako ustanovenia čl. I body 12 a 13, čo sa premietne do ustanovenia o účinnosti.

Legislatívno-technická pripomienka, ktorou sa reaguje na vypustenie odsekov 2 a 3 v § 18. (čl. I body 12 a 13 návrhu).

**6. K čl. I bod 32**

V novelizačnom bode 32 sa na konci pripájajú tieto slová: „okrem § 38 ods. 1 a § 38b ods. 1 a 2.“.

Úprava novelizačného bodu 32 sa navrhuje z dôvodu, že v uvedených ustanoveniach nie je potrebné slová „schéma obchodovania“ nahradiť slovami „systém obchodovania“ nakoľko ide o prechodné ustanovenia, ktoré majú časovo obmedzenú platnosť a lehoty v nich určené už uplynuli.

**7. K čl. II**

V čl. II sa slová „§ 2 písm. p) štvrtom bode čl. I, čl. I“ nahrádzajú slovami „čl. I bod 4 § 2 písm. p),“.

Legislatívno-technická pripomienka k formulácii delenej účinnosti.

**8. K Čl. II**

V čl. II sa slová „1. októbra 2019“ nahrádzajú slovami „15. októbra 2019“.

Zmena účinnosti zákona sa navrhuje z dôvodu zabezpečenia aspoň minimálnej legisvakancie.

**B. o d p o r ú č a**

**Národnej rade Slovenskej republiky**

vládny návrh zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov (tlač 1522) **schváliť s pripomienkami.**

Vladimír **Matejička** Peter **A n t a l**

overovateľ výboru predseda výboru